Μετά την πληρωμή έμαθα ότι για να φτάσω στο δωμάτιο έπρεπε να ανέβω έναν όροφο με τα πόδια. Στην ηλικία μου το κουβάλημα της βαλίτσας έναν όροφο είναι επικίνδυνο για την καρδιά μου. Δεν θα είχα κλείσει ποτέ αυτό το δωμάτιο αν το γνώριζα εγκαίρως.
Το υπνοδωμάτιο ήταν πολύ μικρό για διπλό κρεββάτι. Με δυσκολία χώραγε. Η μία πλευρά ήταν πάνω στον τοίχο, και από την άλλη υπήρχε ένα πολύ μικρό κομοδίνο. Επίσης το υπνοδωμάτιο είναι μια πρόχειρη κατασκευή σε βεράντα, με υλικά που δεν παρέχουν καμιά θερμομόνωση. Την ύπαρξη τέντας πάνω από την σκεπή του υπνοδωματίου την πληροφορήθηκα από την κ. Ανα, την παραμονή της αναχώρησής μου τυχαία όταν εγώ επικοινώνησα μαζί της για να ρωτήσω που να αφήσω τα κλειδιά. Δεν υπάρχουν παντζούρια και σε συνδυασμό με τις σχεδόν διαφανείς κουρτίνες, ο μεσημεριανός ύπνος ήταν προβληματικός.
Τα κλινοσκεπάσματα ήταν καθαρά, αλλά παρά το γεγονός ότι η κράτηση αφορούσε δύο άτομα, οι πετσέτες ήταν για ένα άτομο και μόνο την επομένη της αφίξεως βρέθηκε έξω από την πόρτα το δεύτερο σετ πετσετών.
Τέλος, δεν υπήρχε δυνατότητα για παρασκευή καφέ, ελληνικού, φίλτρου ή εσπρέσο.
Συμπέρασμα: κατάλυμα πολύ ακριβό για την τιμή του.